One on One: Dr. J vs. Larry Bird

Dr. J and Larry Bird Go One on One (tunnettu myös nimellä One on One) on Eric Hammondin kehittämä ja Electronic Artsin vuonna 1983 Apple II:lle julkaisema koripalloaiheinen urheilupeli.  

Pelaaja voi valita pelattavaksi hahmoksi joko Julius Ervingin tai Larry Birdin. Yksi-vastaan-yksi-peliä voi pelata joko toista pelaajaa tai tietokonetta vastaan. Pelit ovat joko aika- tai pisterajoitteisia. Pelihahmolla on "kestävyysmittari": juokseminen ja hyppiminen väsyttää pelaajaa, kun taas paikallaan seisominen palauttaa voimat. Alhainen kestävyys hidastaa pelaajan suoritusta. Jos pelaaja donkkaa usein, korin takalauta saattaa rikkoutua, jolloin vahtimestari tulee siivoamaan lattialle pudonneet osat.

Pelin jatko-osa Jordan vs Bird julkaistiin IBM PC:lle, Sega Mega Drivelle, Commodore 64:lle ja Nintendo Entertainment Systemille vuonna 1988.

One on One oli ensimmäinen lisensoitu urheiluvideopeli, jossa pelaajat esitettiin tunnistettavina oikeilla nimillään ja ominaisuuksillaan. 1UP.comin Essential-artikkelisarjassa pelille annetaan kunnia edelläkävijänä, jolle nykyiset lisensoidut urheilupelit ovat velkaa suosiostaan.

Lähteet

Aiheesta muualla

Vuoden 1983 videopelit
Amiga-pelit
Apple II -pelit
Atarin 8-bittisten kotitietokoneiden pelit
Atari 7800 -pelit
Koripalloaiheiset pelit
ColecoVision-pelit
Commodore 64 -pelit
DOS-pelit
Mac OS -pelit
TRS-80 Color Computer -pelit